Akademi Fantasia Musim 4 - Wikipedia

# Akademi Fantasia Musim 4

### Dari Wikipedia Bahasa Melayu, ensiklopedia bebas.

Finalis (dari kiri) Farhan, Faizal, Lotter setelah diumumkan pemenang bagi musim keempat

Akademi Fantasia musim yang ke-4 telah diadakan pada tahun 2006. Ujibakat diadakan di seluruh bandar-bandar utama di seluruh Malaysia dan juri-juri memilih 20 daripada mereka yang paling terserlah dan sesuai untuk diambil sebagai calon pelajar Akademi Fantasia.

Pada 20 Mei 2006, Tirai Akademi Fantasia memaparkan 'kejutan' kepada peserta yang mereka telah terpilih untuk menjadi calon pelajar. Mereka disaringkan sekali lagi buat kali terakhir sebelum pemilihan muktamad ketika Konsert Prelud Akademi Fantasia pada 28 Mei 2006. Berbeza dengan tahun 2005, konsert prelude kali ini memperlihatkan juri hanya memilih sepuluh orang pelajar manakala 2 orang lagi dipilih oleh penonton melalui undian. Setelah terpilih, mereka dibawa masuk ke dalam Akademi dan memulakan pelajaran secara rasmi pada 29 Mei 2006. Konsert mingguan diadakan di Dewan Sivik MBPJ dan konsert akhir iaitu pada minggu ke-10 diadakan di Stadium Putra Bukit Jalil. Setelah 3 musim menyaksikan tiada penyingkiran pada minggu pertama, musim kali ini memperlihatkan pelajar pertama yang tersingkir dalam konsert minggu pertama.

## [Sunting] Para Pelajar

Nama Sebenar | Gelaran | Catatan
--- | --- | ---
Mohammad Faizal bin Ramly | Faizal | Juara Akademi Fantasia Musim 4
Lotter P.Edwin Edin | Lotter | Naib Juara Akademi Fantasia Musim 4 Diserap masuk pada Minggu ke-9 setelah tersingkir pada Minggu ke-7
Nur Farhan binti Azizan | Farhan | Tempat Ketiga
Hazwan Haziq bin Rosebi | Haziq | Tempat Keempat
Velvet Lawrence Aduk | Velvet | Tempat Kelima
Amirul Azwan bin Mohd. Ghazali | Amirul | Tersingkir pada Minggu ke-8
Syamsul Hirdy bin Muhid | Diddy | Tersingkir pada Minggu ke-6
Nor Salima binti Habibi | Salima | Tersingkir pada Minggu ke-5
Nur Azilah binti Seeron | Zila | Tersingkir pada Minggu ke-4
Richael L. Gimbang | Rich | Tersingkir pada Minggu ke-3
Karen Tan Lee Suan | Karen | Tersingkir pada Minggu ke-2
Nordawati binti Daud | Nora | Tersingkir pada Minggu ke-1

### [Sunting] Calon-calon pelajar lain

- Haider bin Arif (Haider)
- Hazama bin Ahmad Azmi (Hazama)
- Jeffry Haikel bin Muhammad Nasir (Jeff)
- Shazroul Fazlie bin Zahari (Shaz)
- Rosliza binti Rosli (Leez)
- Lydia Iryani binti Mohamed Khairul (Liya)
- Mazlinda binti Mat Khalil (Lynn)
- Natasha binti Nordin (Tasha)

## [Sunting] Carta Penyingkiran

Legenda
Perempuan | Lelaki | 12 Pelajar

Konsert: | Mingguan | Akhir
Minggu: | M1 | M2 | M3 | M4 | M5 | M6 | M7 | M8 | M9 | M10
Tempat | Pelajar | Kedudukan selepas tamat undian & penyingkiran
--- | --- | ---
1 | Faizal | 1 | 2 | 2 | 3 | 3 | 2 | 2 | 2 | 1 | 1
2 | Lotter | 2 | 1 | 4 | 5 | 4 | 4 | Tersingkir | - | Masuk | 2
3 | Farhan | 5 | 3 | 1 | 1 | 1 | 1 | 1 | 1 | 2 | 3
4 | Haziq | 7 | 5 | 3 | 2 | 2 | 3 | 5 | 4 | 4 | 4
5 | Velvet | 11 | 7 | 5 | 4 | 6 | 5 | 3 | 3 | 3 | 5
6 | Amirul | 3 | 4 | 6 | 6 | 5 | 5 | 4 | Tersingkir |
7 | Diddy | 8 | 9 | 8 | 7 | 7 | Tersingkir |
8 | Salima | 4 | 6 | 9 | 8 | Tersingkir |
9 | Zila | 10 | 8 | 7 | Tersingkir |
10 | Rich | 9 | 10 | Tersingkir |
11 | Karen | 6 | Tersingkir |
12 | Nora | Tersingkir |

## [Sunting] Tenaga Pengajar

- Ramli Sarip - Pengetua Akademi Fantasia 4
- Ajai - Guru Persembahan Vokal
- Fauziah Nawi - Guru Drama
- Corrie Lee - Guru Koreografi
- Linda Jasmine - Guru Koreografi
- Shamril Saleh - Pengarah Muzik & Guru
- Dr. Fadzley Yaacob - Perunding Motivasi
- Kevin Zahri - Penasihat Pemakanan & Kecergasan
- Shafizawati Sharif - Guru Vokal Teknikal
- Adlin Aman Ramlie - Pengkritik Tetap
- Aznil Nawawi - Hos Akademi Fantasia 4

## [Sunting] Kronologi

- Tirai Akademi Fantasia 4: 20 Mei 2006
- Nota Prelude: 22 Mei - 26 Mei 2006
- Debaran Akademi Fantasia: 27 Mei 2006
- Konsert Prelude Akademi Fantasia: 28 Mei 2006
- Diari Akademi Fantasia: Bermula 29 Mei 2006
- Konsert Akademi Fantasia: Bermula 3 Jun 2006
- Imbasan Akademi Fantasia: Bermula 4 Jun 2006
- Konsert Akhir Akademi Fantasia: 5 Ogos 2006
- Imbasan Akhir Akademi Fantasia: 6 Ogos 2006
- Akademi Fantasia Eksklusif: 7 Ogos - 11 Ogos 2006

## [Sunting] Kontroversi

Akademi Fantasia Musim 4 ini dikatakan kurang menyerlah berbanding dengan Akademi Fantasia Musim 3 kerana jumlah undi AF4 menurun. Pada konsert yang terawal, penonton kurang mengambil perhatian kerana ia diadakan serentak bersama Piala Dunia FIFA 2006. Tidak dilupakan juga kehangatan sambutan peminat Mawi sebagai satu-satunya graduan Akademi Fantasia yang paling menonjol membuatkan orang ramai tidak begitu menghiraukan musim yang kali ini.

Terdapat juga kontroversi yang mengatakan pakaian pelajar ketika membuat persembahan adalah melampau dan tidak kena dengan konsep persembahan. Hal ini boleh dilihat melalui komen para pengkritik dan penonton. Kemudian, para penonton yang sudah terbiasa dengan format dan kejutan Akademi Fantasia merasakan yang musim kali lebih hambar.

Tidak juga dilupakan para pengkritik yang dikatakan kali ini tidak pandai mengkritik. Perkara lain timbul pula apabila artis jemputan, Saleem, tersinggung dengan kata-kata Adlin Aman Ramli ketika konsert ketiga yang kemudian berita tersbut tersebar ke serata Malaysia dalam masa beberapa hari. Walau bagaimanapun, Adlin telah memohon maaf secara langsung ketika pembukaan konsert minggu keempat dan masalah itu diselesaikan secara baik.

Pada konsert akhir, banyak pihak mempertikaikan yang Akademi Fantasia bukanlah pertandingan untuk perempuan lagi apabila akademi tersebut mengeluarkan seorang lagi juara lelaki iaitu juara lelaki keempat dan menenggelamkan harapan sesetengah pihak untuk melihat tradisi dipecahkan agar perempuan menjadi juara. Hal tersebut di bawa ke persidangan akhbar dan diakui oleh tenaga pengajar sendiri yang masanya sudah tiba untuk format Akademi Fantasia diubah jika ingin mendapat sambutan yang lebih menggalakkan.

## [Sunting] Lihat juga

- Akademi Fantasia
- Astro Ria

p • b • s Musim-musim Akademi Fantasia
Musim Pertama • Musim Kedua • Musim Ketiga • Musim Keempat • Musim Kelima |

Diperolehi daripada "http://ms.wikipedia.org../../../a/k/a/Akademi_Fantasia_Musim_4_fe30.html"

Kategori: Akademi Fantasia | Muzik | Rancangan televisyen Malaysia | Rancangan televisyen realiti Malaysia

##### Views

- Rencana
- Perbincangan
- Semakan terkini

##### perhubungan

- Tentang Wikipedia
- Masyarakat
- Muat naik pintar
- Hubungi kami
- Menderma
- Bantuan

##### Cari